23/07/2013 | Administración LocalMunicipal
Betanzos
Anuncio de bases da convocatoria de bolsas para adquisición de libros e material escolar, curso 2013/2014

ANUNCIO A Xunta de Goberno Local aprobou, en sesión de 11 de xullo de 2013, as bases reguladoras para a concesión de bolsas para adquisición de libros e material escolar que se transcriben a continuación, quedando aberto o prazo para a súa solicitude segundo o disposto no apartado 4 das mesmas. BASES DA CONVOCATORIA DE BOLSAS PARA A ADQUISICIÓN DE LIBROS E MATERIAL ESCOLAR CURSO ACADÉMICO 2013/2014 1.–OBXECTO DA CONVOCATORIA. Cada ano as familias con fillos en idade escolar han de asumir o elevado gasto que ocasiona o principio de curso, en particular con motivo da adquisición de libros e material didáctico, gasto que resulta moi difícil de afrontar por parte das familias que se encontran nunhas condicións socio-económicas desfavorables. Co obxecto de promover o principio de igualdade no exercicio do dereito á educación e de compensar ás familias con escasos recursos para facer fronte aos gastos derivados da escolarización das/dos seus fillas/os, entendendo por tales a compra de libros e material escolar, proponse a aprobación desta convocatoria de bolsas escolares dirixidas a alumnos e alumnas matriculados nos centros escolares da localidade nos que se impartan ensinanzas de educación infantil, primaria e ESO.2.–CRÉDITO ORZAMENTARIO E CONTÍA DAS AXUDAS. O orzamento das bolsas convocadas para o presente curso escolar 2013/2014 ascende á cantidade de 10.000 €, con cargo á partida 324.481.00. O importe de cada bolsa será de 80 € para todos os cursos comprendidos nesta convocatoria.3.–BENEFICIARIOS E REQUISITOS. Poderán solicitar estas bolsas os representantes legais -pai, nai, titor/a- das/dos menores que se encontren escolarizados nos centros públicos e concertados de ensino infantil, primaria e secundaria de Betanzos, que cumpran os seguintes requisitos: • Estar empadroado e residir no Concello de Betanzos no momento da presentación da solicitude. • Convivir cos/as menores para os que se solicite a bolsa. • Estar matriculado o/a menor para o curso escolar correspondente á convocatoria nun centro educativo público ou concertado de educación infantil, primaria ou ESO da localidade. • Que os ingresos económicos da unidade familiar non superen os máximos establecidos nas bases. • Presentar a solicitude e a documentación requirida en tempo e forma establecida polo Concello de Betanzos. • Non ser debedor da Facenda Municipal. • Cumprir os requisitos para obter a condición de beneficiario e coas obrigas que iso supón, tal e como se establece na Lei 38/2003 do 17 de novembro, xeral de subvencións.4.–SOLICITUDES E PRAZO. As solicitudes deberán realizarse segundo modelo normalizado e presentaranse, xunto coa documentación correspondente, no Departamento de Servizos Sociais do Concello. O prazo de presentación de solicitudes será de 20 días hábiles, contados a partir do día seguinte á data de publicación da convocatoria no Boletín Oficial da Provincia.5.–DOCUMENTACIÓN. A documentación a presentar será a seguinte: • Modelo normalizado de solicitude debidamente cumprido e asinado pola persoa solicitante. • Fotocopia do D. N. I/ tarxeta de residente/pasaporte dos pais ou titores. • Fotocopia do libro de familia, no seu defecto docuemento que acredite a situación familiar. • Fotocopia doTítulo de familia numerosa (se é o caso). • Xustificante de ingresos económicos: – Fotocopia da declaración do IRPF 2012 de cada membro computable da unidade familiar maior de 16 anos. Se están a estudar e son maiores de 16 anos, deberán achegar certificado do centro de estudos no que se faga constar a devandita situación. – No caso de non estar obrigado a declarar deberán aportar os xustificantes dos ingresos obtidos polos membros da unidade familiar por calquera concepto no ano 2012 ou acreditar a non percepción de ingresos. • Xustificante de gastos do aluguer da vivenda (se é o caso). • Certificado do INEM que acredite a situación de demanda de emprego e se percibe ou non prestación. • Fotocopia do certificado de discapacidade de ser alegada por algún membro da unidade familiar. • No caso de separación ou divorcio, fotocopia da sentenza xudicial, convenio regulador ou resolución de medidas paterno-filiaIes. • Calquera outro documento que se considere necesario para xustificar a situación alegada. * O empadroamento e convivencia comprobarase de oficio.6.–CRITERIOS DE ADXUDICACIÓN. Para proceder á adxudicación das bolsas aplicarase o seguinte baremo: – Por cada membro da unidade familiar: 2 puntos – Renda per cápita mensual:  De 0 a 286,26 €: 7 puntos  De 286,27 a 339,51 €: 5 puntos  De 339,52 a 392,76 €: 3 puntos  De 392,77 a 412,38 €: 1 puntos – Discapacidade dalgún membro da unidade familiar c/u: 3 puntos – Por situación de desemprego dos proxenitores: – Con subsidio c/u: 2 puntos – Sen subsidio c/u: 4 puntos (No caso de familias monoparentais ou de ausencia do fogar familiar de ambos os dous membros parentais adxudicarase a puntuación do epígrafe correspondente computado por dous). – Pola condición de familia monoparental: 3 puntos – Pola ausencia de ambos os dous membros parentais: 6 puntos – Por familia numerosa: 3 puntos * Para os efectos destas bases, entenderase por renda per cápita mensual o resultado de dividir polo número de persoas que compoñen a unidade familiar de convivencia o cociente resultante de dividir por doce a suma dos ingresos anuais desta. * Entenderase por unidade familiar de convivencia a formada por pais, titores ou gardadores e fillos menores de 18 anos ou maiores desa idade cunha discapacidade igual ou superior ao 33%. A determinación dos membros da unidade familiar realizarase atendendo a situación existente no momento de presentación das solicitudes. * No caso de familias monoparentais, para os efectos do cálculo da renda per cápita, incrementarase nun 0,8 o número real de membros que compoñen a unidade familiar. Considerarase familia monoparental a constituída por un só proxenitor co que convive a/o filla/o e que constitúe o sustentador único da familia (pai/nai solteiro/a que non convivan e os cónxuxes en situación de separación, divorcio ou viuvez). No caso de divorcio ou separación dos pais, non se considerará membro computable aquel que non conviva co causante. Si terá a consideración de membro computable o novo cónxuxe ou persoa unida por análoga relación, e o seus ingresos serán incluídos dentro do cómputo da renda familiar. * A renda familiar obterase da suma dos ingresos de calquera natureza obtidos por cada un dos membros computables da unidade familiar. Para os devanditos efectos teranse en conta os ingresos correspondentes ao ano 2012 e tomarase como referencia a suma da base impoñible xeral máis a base impoñible do aforro do imposto sobre a renda das persoas físicas. Para as persoas non obrigadas a declarar o cálculo dos ingresos realizarase sumando os importes dos ingresos netos obtidos por calquera concepto no ano 2012. * Nos casos que proceda descontaranse os gastos derivados do aluguer da vivenda ata un máximo de 250 € mensuais. * Aquelas solicitudes que presenten unha renda per cápita mensual superior á máxima establecida no baremo serán resoltas como denegadas. As bolsas serán adxudicadas ás familias que obteñan a maior puntuación ata esgotar orzamento asignado. En caso de igual puntuación terá preferencia a solicitude de renda per cápita máis baixa. No caso de quedar bolsas vacantes, por perda da bolsa ou por renuncia voluntaria a esta dalgún adxudicatario, poderán ser outorgadas a aqueles solicitantes que lles foran denegadas por falta de crédito orzamentario por rigorosa orde de puntuación.7.–TRAMITACIÓN E RESOLUCIÓN DAS SOLICITUDES. Unha vez finalizado o prazo de presentación de solicitudes o persoal técnico de servizos sociais procederá á valoración dos expedientes. No caso de que a documentación achegada polos solicitantes estea incompleta ou defectuosa requirirase aos interesados para que nos prazos legais establecidos poida presentala, con indicación de que de non facelo así se lles terá por desestimada a súa petición. Seguidamente as solicitudes serán fiscalizadas pola intervención municipal e a resolución final corresponderá á Xunta de Goberno Local ou Alcaldía. Unha vez resoltas as solicitudes exporase no taboleiro de anuncios do Departamento de Servizos Sociais a lista provisional de solicitudes concedidas e denegadas, contra a que se poderán interpor reclamacións durante un prazo de dez días naturais; finalizado éste porase a exposición pública a listaxe definitiva, co que se entenden contestadas as reclamacións presentadas.8.–PAGAMENTO DAS AXUDAS CONCEDIDAS. Os beneficiarios das axudas, previa presentación do DNI (ou documento que o substitúa), retirarán no departamento de servizos sociais no prazo dun mes, contado a partir do día seguinte á exposición da listaxe definitiva, un vale nominal por importe da cantidade concedida, que poderá ser trocado en calquera librería da localidade exclusivamente a efectos de adquisición de libros e/ou material escolar. De non retirar o vale no prazo sinalado, considérase decaído na súa solicitude. Os vales non poderán ser fraccionados, é dicir, o importe total de cada vale só poderá ser utilizado nun establecemento. Os vales emitidos terán validez unicamente para o presente curso escolar e poderán ser trocados ata o 31 de maio de 2014. Betanzos, 5 de xullo do 2013. O ALCALDE-PRESIDENTE Asdo.: José Ramón García Vázquez